CELEX: 62020TN0293
Language: fi
Date: 2020-05-18 00:00:00
Title: Asia T-293/20: Kanne 18.5.2020 – Ruiz-Ruiz v. komissio

6.7.2020   
            
            
               FI
            
            
               Euroopan unionin virallinen lehti
            
            
               C 222/43
            
         
      Kanne 18.5.2020 – Ruiz-Ruiz v. komissio
      (Asia T-293/20)
      (2020/C 222/47)
      Oikeudenkäyntikieli: italia
      
         Asianosaiset
      
      
         Kantaja: Vanesa Ruiz-Ruiz (Alkmaar, Alankomaat) (edustaja: asianajaja M. Velardo)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta kumoamaan
      
                  —
               
               
                  23.5.2019 tehdyn päätöksen, jolla hänet suljetaan pois kilpailusta EPSO/AD/371/19 työkokemuksen puuttumisen vuoksi
               
            
                  —
               
               
                  20.9.2019 tehdyn päätöksen, jolla hylätään pyyntö tarkastella uudelleen päätös sulkea hänet pois kilpailusta EPSO/AD/371/19
               
            
                  —
               
               
                  7.2.2020 tehdyn päätöksen, jolla hylätään henkilöstösääntöjen 90 artiklan 2 kohdan nojalla tehty valitus.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu ilmeiseen arviointivirheeseen ja kilpailuilmoituksen rikkomiseen
                  
                              —
                           
                           
                              Kahdesta sisäisestä muutoksenhausta (valintalautakunnalle osoitettu oikaisuvaatimus ja henkilöstösääntöjen 90 artiklan 2 kohdan mukainen hallinnollinen valitus) huolimatta työkokemusta koskevan edellytyksen täyttymättä jääminen on edelleen epäselvä
                           
                        
            
                  2)
               
               
                  Toinen kanneperuste, joka perustuu yhdenvertaisuusperiaatteen loukkaamiseen
                  
                              —
                           
                           
                              Kilpailun valintalautakunta on velvollinen varmistamaan, että sen kaikista hakijoista tekemät arvioinnit tehdään yhdenvertaisesti ja objektiivisesti ja että arviointiperusteet ovat yhdenmukaiset. Kilpailuilmoituksesta poiketessaan valintalautakunta ei kuitenkaan varmistanut erityisten edellytysten objektiivista ja puolueetonta arviointia, joka tapahtui kilpailuun sovellettavien sääntöjen vastaisesti.
                           
                        
            
                  3)
               
               
                  Kolmas kanneperuste, joka perustuu perusteluvelvollisuuden laiminlyöntiin ja siihen liittyvään menettelyn asianosaisten yhdenvertaisuuden periaatteeseen (perusoikeuskirjan 47 artikla)
                  
                              —
                           
                           
                              Kilpailun valintalautakunta perusteli riidanalaisen päätöksen hyvin lyhyesti, ja se hylkäsi kantajan esittämän uudelleentarkastelua koskevan vaatimuksen. Luonteeltaan yleisten toteamusten ja niiden mainintojen lisäksi, joissa valintaperusteet vahvistettiin niiden sisältöä täsmentämättä, kantajalle ei esitetty minkäänlaista täsmällistä selitystä, jonka avulla hän olisi voinut ymmärtää syyt, jotka johtivat hänen osaltaan tehtyyn päätökseen. Näin ollen tästä voidaan kantajan mukaan päätellä, että todellisuudessa uudelleentarkastelua ei tehty, joka loukkaa hänen puolustautumisoikeuksiaan ja rikkoo kilpailuilmoitusta, jossa vahvistetaan uudelleentarkastelu hakijan suojamekanismina.
                           
                        
                              —
                           
                           
                              Nimittävän viranomaisen 20.9.2019 tekemä päätös on myös vailla perusteluita, koska jälleen kerran valintalautakunnan vahvistamia täydentäviä arviointiperusteita ei selvennetä, koska siinä ei myöskään viitata lainkaan kantajan konkreettiseen työkokemukseen siitä huolimatta, että sitä on kuvailtu hakemuksessa täsmällisesti. Lisäksi nimittävä viranomainen ei käyttänyt päätöksensä perustana täydellistä tosiseikkoja koskevaa kehystä ja oikeudellista kehystä, koska se otti huomioon vain 23.5.2019 päivätyn alkuperäisen päätöksen eikä arvioinut uudelleentarkastelua koskevaa vaatimusta millään tavoin.